kardosdrur/scandi-wiki huggingface dataset:
Rasmus Kolbe

Rasmus Kolbe (født i 1991 i Horsens), kendt som Lakserytteren, er en dansk influent, kreativ direktør og forfatter. Kolbe er en af Danmarks mest kendte influenter Han var tidligere det største danske navn på Snapchat, og er nu stor på YouTube med 80.000 abonnenter, Instagram med over 100.000 følgere og TikTok med 1 million følgere. Hans målgruppe er børn fra 8 til 12 år.

Kolbe er kreativ direktør og partner i markedsføringsbureauet WeAreCube. Bureauet blev i september 2021 solgt til svenske Gigger Group (nu Syncro Group) for ca. 55 millioner danske kroner med mulighed for en forhøjelse hvis firmaet i 2021 når en omsætning på over 85 millioner kr. Han driver også en webshop.

Kolbe har lavet flere børnebøger, blandt andet to interaktive bøger i serien "Legender fra Odysïa".

Opvækst 
Kolbe er født i Horsens i 1991 og opvokset i Lund lidt nord for Horsens i en kernefamilie. Hans mor er er revisor, og hans far er ingeniør. Som syv-årig begyndte han at gå på billedskole i Horsens, og som 17-årig vandt han danmarksmesterskaberne i tegning. Han fik en studentereksamen med et karaktergennemsnit på 12,3. Efter gymnasiet søgte han ind på Designskolen i Kolding men fik afslag og tog i stedet et år på højskole. Året efter blev han optaget på designskolen hvor han blev uddannet kommunikationsdesigner.

Snapchat 
Kolbe begyndte sin internet-karriere på Snapchat med brugernavnet Lakserytteren som er et tidligere spejdernavn. Han blev et stort navn på Snapchat i 2016. På højdepunktet havde hans videoer fra 100.000 til 160.000 daglige visninger. Senere fik en oplysningskampagne om covid-19 lavet i samarbejde med Lungeforeningen en million visninger på 48 timer.

Da Snapchats popularitet aftog, skiftede han til at bruge Youtube.

Tv-optrædener 
I 2019 lavede Kolbe en tv-serie om demokrati på TV 2 Lorry op til Folketingsvalget 2019.

Kolbe blev mere kendt blandt den voksne del af den danske befolkning da han i 2021 deltog i tv-serien Vild med dans på TV 2 i 2021. Han dansede med Mille Funk.

Privat 
Kolbe bor sammen med to andre i et bofællesskab på Frederiksberg.

Referencer 

Personer fra Horsens 
Internetpersonligheder fra Danmark
YouTubere fra Danmark
Reklamefolk fra Danmark
Iværksættere fra Danmark
Børnebogsforfattere fra Danmark
Messini

Messini (, før 1867: Νησί Nisi) er en kommunal enhed (dimotiki enotita) og administrationsby (edra) i kommunen (dimos) Messini i den regionale enhed (perifereiaki enotita) Messenien i regionen (perifereia) Peloponnes, en af de 13 periferier (regioner), som Grækenland er blevet inddelt i.  Før 2011 var det samme hierarki gældende i henhold til lov 2539 fra 1997, Kapodistrias-planen, bortset fra at Messenia var en nomos og den kommunale enhed var en lokalitet (topiko diamerisma). Dimos'' eksisterede under begge love, men ikke med de samme bestanddele.

Messini (moderne udtale) skal ikke forveksles med sin antikke navnebror, Messene, der ligger 15 km mod nord i skyggen af bjerget Ithome. Det antikke Messene er et lige så stort, men forladt ruinområde, der delvist er optaget af den lille landsby Mavrommati (ikke at forveksle med Mavrommati Pamisou, eller blot Pamisou, nord for den moderne by).  Messini blev ikke gradvist til og blev heller ikke skabt ved befolkningsoverførsel fra det antikke Messene.

Kilder og henvisninger

Byer på Peloponnes
Messene

Messene (Græsk: Μεσσήνη Messini), officielt Oldtidens Messene, er et lokalsamfund (topiki koinotita) i den kommunale enhed (dimotiki enotita) Ithomi, i kommunen (dimos) i Messini i den regionale enhed (perifereiaki enotita) Messini i regionen (perifereia) Peloponnes, en af de 13 regioner, som Grækenland er blevet inddelt i. Før 2011 havde den samme placering i det administrative hierarki, i henhold til lov 2539 fra 1997, Kapodistrias-planen, bortset fra at Ithomi var en selvstændig kommune og det gamle Messene var en lokal afdeling (topiko diamerisma) inden for den.

Ruinbyen 
Det meste af området omkring det antikke Messene indeholder ruinerne af den store klassiske bystat Messene, der blev genetableret af Epaminondas i 369 f.Kr. efter slaget ved Leuctra og den første Thebaner-invasion af Peloponnes.  Epaminondas opfordrede alle de familier, der var gået i eksil fra Messenien under dets lange kamp mod og trældom under militærstaten Sparta, der nu var færdig som erobrerstat, til at vende tilbage til deres hjemland. Dette nye Messene, det nuværende antikke Messene, blev bygget over ruinerne af Ithome, en gammel by oprindeligt af Achaeinerne, der tidligere var blevet ødelagt af spartanerne og forladt i nogen tid.

De betydelige ruiner en stor historisk attraktion. En stor del af den er blevet arkæologisk udgravet og delvist restaureret eller bevaret med henblik på studier og offentlig fremvisning, samt til forskellige arrangementer. Stedet blev aldrig helt forladt. Den lille landsby Mavromati indtager det, der var den øvre by omkring springvandet kaldet Klepsydra.

Kilder og henvisninger 

 
 
 

Grækenland i antikken ⋅
Peloponnes
Ruggero Tita

Ruggero Tita (født 20. marts 1992) er en italiensk sejler.

Han repræsenterede Italien under sommer-OL 2016 i Rio de Janeiro, hvor han sluttede som nummer 14 i 49eren 

Under sommer-OL 2020 i Tokyo, som blev afholdt i 2021, tog han guld i nacra 17.

Referencer

Eksterne henvisninger 
 

Sejlsportsfolk fra Italien 
Deltagere for Italien ved sommer-OL 2016 
Deltagere for Italien ved sommer-OL 2020 
Olympiske mestre fra Italien
Medaljevindere ved sommer-OL 2020
Messene (flertydig)

Messene og afledninger deraf kan henvise til flere artikler:
 Messene, en oldtidsby i Messenien, Grækenland
 Messini, en moderne by i Messenien, Grækenland
 Messenien, en græsk  regional enhed, der omfatter Messini.
 Messina, en by på Sicilien, opkaldt efter den antikke by i Messenien, Grækenland
 Messene (mytologi), en mytologisk figur, der er forbundet med Messenia

Se også
, en række steder, personer og andre objekter, der er opkaldt efter Messina, Sicilien
Bukayo Saka

Bukayo Ayoyinka T. M. Saka (født d. 5. september 2001) er en engelsk professionel fodboldspiller, som spiller for Premier League-klubben Arsenal og Englands landshold.

Baggrund 
Saka blev født i London til forældre fra Nigeria.

Klubkarriere

Arsenal 
Saka begyndte sin karriere hos Watfords ungdomshold, men skiftede til Arsenals da han var 7-år gammel. Han fik sin førsteholdsdebut for Arsenal den 29. november 2018 i en Europa League-kamp imod Vorskla Poltava. Han spillede sin første Premier League-kamp den 1. januar 2019, og blev hermed den første spiller født i 2001 til at spille i en Premier League kamp. Han scorede sit første mål den 19. september 2019.

Sakas store gennembrud kom i begyndelsen af 2020, da skader til både Sead Kolašinac og Kieran Tierney gjorde at han var det klare valg på venstre backen. Saka tog sin chance, og spillede sig fast på holdet for resten af sæsonen. Efter sæsonen kom han på tredjepladsen i afstemningen om Arsenal Player of the Season.

Saka tog den gode form videre til 2020-21 sæsonen. Efter sæsonen blev han kåret som Arsenal Player of the Season. Saka begyndte at spille hovedsageligt længere fremme på banen, og har især hovedsageligt spillet som fløjspiller. Han fortsatte sin centrale rolle i 2021-22 sæsonen, og blev for anden sæson i streg kåret som årets spiller, som den første spiller til at vinde årets spiller i Arsenal to sæsoner i streg siden Thierry Henry i 2004.

Landsholdskarriere

Ungdomslandshold 
Saka har repræsenteret England på flere ungdomsniveau.

Seniorlandshold 
Saka fik sin debut for seniorlandsholdet den 10. oktober 2020 i en venskabskamp imod Wales. Han scorede sit første mål den 2. juni 2021 i en venskabskamp imod Østrig.

Saka blev valgt til Englands trup til EM 2020. England nåede hele vejen til finalen, hvor at de mødte Italien. Saka blev indskiftet i kampen, og efter at kampen gik til straffespark, blev han valgt til at sparke det femte straffespark. Sakas straffespark blev redet af Italiens målmand Gianluigi Donnarumma, og Italien vandt dermed kampen. Efter kampen blev Saka, samt Marcus Rashford og Jadon Sancho som også havde misset deres straffespark, udsat for store mængder af racistiske beskeder på de sociale medier.

Titler 
Arsenal
 FA Cup: 1 (2019-20)
 FA Community Shield: 1 (2020)

Individuelle

 Arsenal Player of the Season: 2 (2020-21, 2021-22)

Kilder

Eksterne henvisninger 

 

Fodboldspillere fra Arsenal F.C.
Fodboldlandsholdsspillere fra England
Fodboldspillere fra England
Personer fra London
Deltagere ved det europæiske mesterskab i fodbold 2020
Personer fra London
Fodboldspillere fra England
Fodboldlandsholdsspillere fra England
Fodboldspillere fra Arsenal F.C.
Deltagere ved det europæiske mesterskab i fodbold 2020
Deltagere ved verdensmesterskabet i fodbold 2022
Meligalas

Meligalas () er en by og tidligere kommune i Messenien, Peloponnes, Grækenland. Siden kommunalreformen i 2011 er den en del af kommunen Oichalia, hvoraf den er en kommunal enhed. Den kommunale enhed har et areal på 78.193 km 2, og et indbyggertal på 3.385 (2011).

Byen er kendt for slaget ved Meligalas, som fandt sted den 13.-15. september 1944 mellem de græske modstandsstyrker fra den græske folks befrielseshær (ELAS) og de tyskvenlige sikkerhedsbataljoner. Efter slaget henrettede ELAS-styrker hundredvis af sikkerhedsbataljonister i en begivenhed, der er stadig et referencepunkt både for det yderste højre og det yderste venstre i Grækenland.

Kilder og henvisninger 

Byer på Peloponnes
David Garrett

David Christian Bongartz (født 4. september 1980), bedre kendt under sit kunstnernavn David Garrett, er en tysk violinist der spiller klassisk musik og crossovermusik.

Diskografi

Studio album 

 1995: Mozart: violin concertos (med Claudio Abbado)
 1995: Violin Sonata
 1997: Paganini Caprices
 1997: Tchaikovsky, Conus: Violin Concertos
 2002: Pure Classics
 2007: Free
 2007: Virtuoso
 2008: Encore
 2009: David Garrett
 2009: Classic Romance
 2010: Rock Symphonies
 2011: Legacy
 2012: Music
 2013: 14
 2013: Garrett vs. Paganini
 2014: Caprice
 2014: Timeless – Brahms & Bruch Violin Concertos (med Zubin Mehta & Israel Philharmonic Orchestra)
 2015: Explosive
 2017: Rock Revolution
 2018: Unlimited – Greatest Hits
 2020: Alive: My Soundtrack

Andre album 

 Nokia Night of the Proms (2004)
 The New Classical Generation 2008 (2008)

Medvirkende 
 2008: Tenor at the Movies – "Parla Più Piano" (theme from The Godfather) og "Se" (tema fra Cinema Paradiso) med Jonathan Ansell
 2008: A New World – "Cinema Paradiso" med Will Martin

DVD 

 David Garrett: Live - In Concert & In Private (2009)
 David Garrett: Rock Symphonies – Open Air Live (2011)
 David Garrett: Legacy Live in Baden Baden (2011)
 David Garrett: Music – Live in Concert (2012)

Anerkendelse og priser 

 Radio Regenbogen Award, March 2008
 Echo Classics, Classic without borders, October 2008
 GQ Award Man of the Year category music, November 2008
 Goldene Feder, May 2009
 Goldener Geigenbogen, May 2009
 Golden Camera, Best Music International, January 2010
 World's Fastest Violinist, Guinness World Record, May 2008 to December 2011
 Bambi Awards, category Classic (14.11.2013)
 Frankfurter Musikpreis, 2017

Eksterne henvisninger 
 officiel webbrowser
 

Violinister fra Tyskland
Personer fra Aachen
Pylos

Pylos (), historisk også kendt som Navarino, er en by og en tidligere kommune i Messenien, Peloponnes, Grækenland. Siden kommunalreformen i 2011 har den været en del af kommunen Pylos-Nestoras, som den er administrationsby for, og en kommunal enhed i.  Den var hovedstaden i den tidligere Pylia-provinsen. Det er den vigtigste havn i Navarinobugten. Nærliggende landsbyer omfatter Gialova, Pyla, Elaiofyto, Schinolakka og Palaionero. Byen Pylos har 2.345 indbyggere, den kommunale enhed Pylos 5.287 (2011). Den kommunale enhed har et areal på 143,9 km2.

Pylos har været beboet siden bondestenalderen. Det var et betydningsfuldt kongerige i Mykensk Grækenland, med rester af det såkaldte "Nestors palads" udgravet i nærheden, opkaldt efter Nestor, kongen af Pylos i Homers Iliaden.

Kilder og henvisninger 

Byer på Peloponnes
Encanto

Encanto er en amerikansk computeranimeret musikalsk fantasyfilm fra 2021 produceret af Walt Disney Animation Studios og distribueret af Walt Disney Studios Motion Pictures. Det er den 60. film produceret af studiet, den er instrueret af Byron Howard og Jared Bush, co-instrueret af Charise Castro Smith og produceret af Clark Spencer og Yvett Merino, med sange skrevet af Lin-Manuel Miranda. Det originale voice-cast er bl.a. Stephanie Beatriz, John Leguizamo, María Cecilia Botero, Diane Guerrero, Jessica Darrow, Angie Cepeda og Wilmer Valderrama . Den udspiller sig i en fantasiversion af Colombia og handler om den unge colombianske Mirabel Madrigal, som er det eneste medlem i sin familie uden nogen magiske evener, og hun må rejse ud for at redde sin familie og deres husda, da deres magi er i fare for at forsvinde.

Encanto havde premiere på El Capitan Theatre i Los Angeles den 3. november 2021 og er planlagt til biografpremiere i USA den 24. november 2021.

Medvirkende

Referencer

Eksterne henvisninger 
 
 
 Salgsfremmende klip, på Twitter

Engelsksprogede film
Animationsfilm fra USA
Musicalfilm fra USA
Amerikanske film fra 2021
Lightyear

Lightyear er en amerikansk computeranimeret science fiction actionfilm fra 2022. Filmen er produceret af Pixar Animation Studios og Walt Disney Pictures og distribueret af Walt Disney Studios Motion Pictures. Det er en spin-off af Pixars Toy Story-filmserie, der fungerer som en oprindelseshistorie for den fiktive menneskelige karakter Buzz Lightyear, der inspirerede actionfiguren af samme navn. Den instrueres af Angus MacLane (i hans debut som instruktør), skrevet af Pete Docter og spiller Chris Evans stemme som titelkarakteren.

Plot 
Lightyear handler om den fiktive oprindelseshistorie om Buzz Lightyear, karakteren som actionfiguren i Toy Story-serien var baseret på.

Stemmecast 

 Chris Evans som Buzz Lightyear
 Taika Waititi

Referencer

Eksterne henvisninger 
 

Film fra Pixar
Amerikanske film fra 2022
Engelsksprogede film
Komediefilm fra USA
Rød (film fra 2022)

Rød (org. titel: Turning Red) er en amerikansk computeranimeret fantasy-komedie coming-of-age film fra 2022, som er produceret af Walt Disney Pictures og Pixar Animation Studios, og distributeret af Walt Disney Studios Motion Pictures. Den er skrevet og instrueret af Domee Shi (i hendes spillefilmdebut), produceret af Lindsey Collins og med Rosalie Chiang og Sandra Oh i hovedrollerne. Det er den første Pixar-film, der udelukkende er instrueret af en kvinde.

Turning Red havde global premiere eksklusivt på streamingtjenesten Disney+ den 11. marts 2022.

Medvirkende

Referencer

Eksterne henvisninger 
 
 
 
 

Film fra Pixar
Amerikanske film fra 2022
Engelsksprogede film
Børnefilm fra USA
Luca (film fra 2021)

Luca er en amerikansk computer-animeret coming-of-age fantasy film fra 2021, som er produceret af Pixar Animation Studios og distribueret af Studios Pictures Walt Disney Motion . Filmen blev instrueret af Enrico Casarosa (i hans spillefilm- instruktørdebut ), skrevet af Jesse Andrews og Mike Jones, fra en historie af Casarosa, Andrews og Simon Stephenson, produceret af Andrea Warren, og med stemmerne fra Jacob Tremblay og Jack Dylan Grazer med Emma Berman, Saverio Raimondo, Marco Barricelli, Maya Rudolph, Jim Gaffigan, Peter Sohn, Lorenzo Crisci, Marina Massironi og Sandy Martin i biroller.

Referencer

Eksterne henvisninger 
 

Film fra Pixar
Engelsksprogede film
Film fra Disney+
Animationsfilm fra USA
Amerikanske film fra 2021
ReTuna

ReTuna Återbruksgalleria eller blot ReTuna er et butikscenter i Eskilstuna, Sverige, der udelukkende sælger genbrug eller recirkulerede vare. Det ligger i byens centrum og har et areal på omkring 3.000 m2, og består af 14 butikker, inklusive en sportsbutik, elektronikbutik, tøjbutik havecenter og en legetøjsbutik. 
Centret har omkring 700 besøgende om dagen og en omsætning på omkring $1,8 mio. i 2021

Referencer

Eksterne henvisninger 
 ReTuna Återbruksgalleria

Genbrug
Indkøbscentre i Sverige
Eskilstuna
2015
Caterina Banti

Caterina Banti (født 13. juni 1987) er en italiensk sejler.

Hun repræsenterede Italien under sommer-OL 2020 i Tokyo, hvor hun vandt guld i Nacra 17.

Referencer

Eksterne henvisninger 
 

Sejlsportsfolk fra Italien
Personer fra Rom 
Olympiske mestre fra Italien
Deltagere for Italien ved sommer-OL 2020
Medaljevindere ved sommer-OL 2020
Mekdes

Christina Mekdes Vinholt Pedersen (født i 1998 i Etiopien) er under kunstnernavnet Mekdes en dansk sangerinde i soul-genren. Hun debuterede i 2018 og vandt i 2021 P3 Talentet-prisen.

Henvisninger 

Sangere fra Danmark
Kyparissia

Kyparissia' (}) er en by og en tidligere kommune i det nordvestlige Messenien, Peloponnes, Grækenland. Siden kommunalreformen i 2011 er den en del af kommunen Trifylia, som den er hovedsæde for og en kommunal enhed. Den kommunale enhed har et areal på 101. 018 km2. Den egentlige by har omkring 5.100 indbyggere.

Geografi 

Byen ligger ved Kyparissia-bugten, en bugt i Det Joniske Hav, som er et af de vigtigste yngleområder for den truede havskilpadde Uægte Karette (Caretta caretta). Kyparissia ligger 38 km nord for Pylos, 46 km nordvest for Kalamata og 51 km sydøst for Pyrgos. Den Græsk nationalvej 9 (Pyrgos - Methoni) passerer gennem byen. Kyparissia er endestationen for en nu nedlagt jernbanelinje fra Kalo Nero, på strækningen fra Pyrgos til Kalamata. Byen har en havn, som hovedsageligt bruges til fragtformål. På en bakke øst for byens centrum ligger en fæstning, der blev bygget i den Frankiske periode

Kilder og henvisninger 

Byer på Peloponnes
Kardamyli

Kardamyli (}, forskelligt translittereret som Kardamyle, Cardamyle, Kardhamili, Kardamili og Kardamyli, og undertiden kaldet "Skardamoula", især på gamle kort) er en by ved havet 35 kilometer sydøst for Kalamata, Grækenland.  Den er hovedsæde for kommunen Lefktro i regionen Messenien på Mani-halvøen.

I Iliaden''' (Bog 9 ), nævner Homer Kardamili som en af de syv byer, der blev tilbudt af Agamemnon til Achilleus som betingelse for at han kunne genindtræde i kampen under Den trojanske krig.  Landsbyen har bevaret sit gamle navn.

Området er fyldt med strande: Ritsa, Belogianni, Salio, Tikla, Amoni, Santava.  Den ældre by omfatter et middelalderligt slot og den imponerende kirke Sankt Spyridon. Mange af bygningerne i det gamle Kardamili, også kendt som "Pano Kardamili", eller "Øvre Kardamili", blev bygget af venetianerne og har en blanding af traditionelt græsk og venetiansk stil.  

Kardamyli er udgangspunkt for mange bjergstier, hvoraf nogle fører til toppen af Taygetusbjergene. Kardamili er kendt i området for at have en særlig god udsigt over Taygetus-bjerget, der lokalt er kendt som "Profitis Ilias", der bogstaveligt oversat betyder "Profeten Elias"''. I nærheden ligger Vyroskløften, med en samlet længde på 20 km.  Viroskløften forbliver tør om sommeren, men den er kendt for at blive  kraftigt oversvømmet om vinteren, når sneen smelter på bjergene og der er  voldsomme regnskyl. Længere væk kan man besøge Oitylo, Areopoli og Diros grotterne.

Kilder og henvisninger

Byer på Peloponnes
Vyroskløften

Vyroskløften () er en dyb flodkløft beliggende i Messenien på Mani-halvøen på halvøen  Peloponnes i det sydlige Grækenland . Den løber fra foden af Profitis Ilias (det højeste bjerg i Taygetus- rækken) til Kardamyli. Om sommeren forbliver den knastør, men om vinteren er den kendt for spektakulære oversvømmelser og blive til en flod, som ofte fører affald såsom grene og sten til udløbet i byen Kardamyli, hvor den munder ud i Messenianbugten, der er en del af Det Joniske Hav.

Der er  flere vandrestier kløften, som har forbindelse til  nærliggende klostre.

Referencer 

Peloponnes
Kløfter
Scoria

Scoria er en meget porøs, mørkfarvet vulkansk sten, der nogle gange indeholder krystaller (fenokryster). Den er typisk mørk i farven (generelt mørkebrun, sort eller lilla-rød) og basalt eller andesitisk i sammensætning. Scoria er relativt lav i tæthed som følge af sin porøsitet, men i modsætning til pimpsten har al scoria en specifik tyngdekraft større end 1 og synker i vand. Hullerne eller vesiklerne dannes, når gasser, der blev opløst i magmaen, kommer ud af opløsningen, når den bryder ud, og skaber bobler i den smeltede sten, hvoraf nogle er frosset på plads, når klippen afkøles og størkner. Scoria kan dannes som en del af en lavastrøm, typisk nær overfladen, eller som fragmentarisk ejecta (lapilli, blokke og bomber), for eksempel i strombolske udbrud  (type af vulkanudbrud) der danner scoria-kegler med stejle sider. Kemisk analyse af scoria fundet i Yemen viste, at det hovedsageligt var sammensat af vulkansk glas med et par zeolitter (f.eks. Clinoptilolit). De fleste scoria består af glasagtige fragmenter og kan indeholde phenocrysts . Ordet scoria kommer fra det græske σκωρία, skōria, rust.

Dannelse 
Da stigende magma støder på lavere tryk, er opløste gasser i stand til at opløses og danne vesikler. Nogle af vesiklerne er fanget, når magma fryser og størkner. Vesikler er normalt små, kugleformede og påvirker ikke hinanden.

Vulkankegler af scoria kan efterlades efter udbrud, normalt danner bjerge med et krater på toppen. Et eksempel er Maungarei i Auckland, New Zealand, der ligesom Te Tatua-a-Riukiuta i den sydlige del af den samme by er blevet grundigt brudt. Quincan, en unik form for Scoria, er stenbrudt på Mount Quincan i Far North Queensland, Australien.

Brug 
Scoria har flere nyttige egenskaber, der påvirker, hvordan det bruges. Den er noget porøs, har et højt overfladeareal og styrke i forhold til sin vægt og har ofte slående farver. Derfor bruges det ofte i landskabs- og dræningsarbejder. Det er også almindeligt brugt i gasgrill.

Scoria kan bruges til højtemperaturisolering. Det bruges også på olieboringssteder for at begrænse mudderproblemer som følge af tung lastbiltrafik.

Stenbruddet i Puna Pau på Rapa Nui / Påskeøen var kilden til en rødfarvet scoria, som Rapanui-folket brugte til at udskære pukao (eller topknotter) til deres karakteristiske moai-statuer og endda til selv at skære nogle moai.

Billeder

Kilder og henvisninger 

Glas
Vulkaner
Magmatiske bjergarter
Sofie Bardrum

Sofie Bardrum (født 3. april 1996 i Bagsværd, Danmark) er en kvindelig dansk håndboldspiller der spiller for den danske klub Nykøbing Falster Håndboldklub i Kvindehåndboldligaen, som stregspiller. 

Hun har spillet for NFH siden sommeren 2022, hvor hun skiftede fra Ajax København som hun havde spillet for siden sommeren 2018, efter fire år i Gudme HK på Fyn. Hun stod noteret for i alt 79 mål i Bambusa Kvindeligaen 2020-21. 

Bardrum forlængede i april 2021 sin kontrakt med Ajax København, yderligere en sæson. Hun skrev i december 2021 under på en to-årig kontrakt med Nykøbing Falster Håndboldklub, gældende fra sommeren 2022.

Referencer

Eksterne henvisninger 

Håndboldspillere fra Danmark
Håndboldspillere fra Ajax København
Håndboldspillere fra GOG
Lív Sveinbjørnsdóttir Poulsen

Lív Sveinbjørnsdóttir Poulsen (født 27. december 2001 i Vestmanna, Færøerne) er en kvindelig færøsk håndboldspiller der spiller for den danske klub Ajax København i Damehåndboldligaen og Færøernes kvindehåndboldlandshold.

Hun fik officiel ligadebut for danske Herning-Ikast Håndbold, den 30. januar 2019. I marts 2021, blev det annonceret at Poulsen, havde skrevet under på en 1-årig aftale med Ajax København.

Poulsen fik debut på det færøske A-landshold, den 29. september 2019, mod .

Meritter 
 Damehåndboldligaen:
 Sølv: 2019,
 Bronze: 2021
 DHF's Landspokalturnering:
 Vinder: 2019

Referencer

Eksterne henvisninger 
 

Håndboldspillere fra Færøerne
Håndboldspillere fra Ajax København
Håndboldspillere fra Herning-Ikast Håndbold